Breytenbach, medebeskuldigde dan verhoorAdvokaat Glynnis Breytenbach. Foto: Werner Beukes/Sapa Landdros Kallie Bosch het Breytenbach en Wagenaar meegedeel hulle sal op 18 Julie in die Pretoria-Noord streekhof verhoor word. Luvuyo Mfaku, woordvoerder van die Nasionale Vervolgingsgesag (NVG), het gesê die staat is gereed om ŉ sterk saak aan te voer. “Ons neem nie enige saak hof toe indien ons twyfel ons gaan suksesvol wees nie,” het Mfaku aan verslaggewers buite die hof gesê. Die Valke het verlede maand bekend gemaak die dossier van die saak teen Breytenbach is gesteel, maar die verdediging het reeds ŉ afskrif daarvan gekry. Breytenbach staan tereg op aanklagte van meineed, bedrog, dwarsboming van die gereg en oortreding van die Wet op die Nasionale Vervolgingsgesag. Sy en Wagenaar is in Februarie op borgtog van R10 000 elk vrygelaat. Die nasionale vervolgingsgesag (NVG) beskuldig Breytenbach daarvan dat sy bewyse van haar skootrekenaar gevee het toe ŉ interne ondersoek teen haar aan die gang was. Breytenbach is ŉ voormalige aanklaer van die NVG. Die DA meen die aanklagte is polities gedrewe.